**Az ötvös és ráépülő szakok komplex szakmai vizsga jelentkezési feltételei**

**1. 13. évfolyam, évzáró prezentáció.** Az első év sikeres zárásához a tanulónak szakmai portfóliót kell készítenie és prezentációt kell tartania az éves munkájából. A portfóliót PDF formátumban a szakoktatójának kell leadnia.

A portfólió terjedelme 16 oldal. Az előlapon fel kell tüntetni a tanuló nevét, az Intézmény nevét (Budapesti Komplex SzC Kézművesipari Szakgimnáziuma) és a tanévet. A portfóliónak tartalmaznia kell rajzi stúdiumokat, és ötvös gyakorlaton készített munkákat egyaránt. Az ötvös gyakorlaton készített munkákról műhelyfotó is kerülhet a portfólióba, de alapvetően homogén háttérrel készített tárgyfotókat várunk.

Javasoljuk, hogy a portfólió képanyagát mentsék el maguknak, hogy szükség esetén a komplex szakmai vizsga előtt a szakmai portfólió készítéséhez felhasználhassák.

**2. Szakmai vizsgára való jelentkezés**. Határideje a májusi-júniusi vizsgaidőszak esetén a vizsgaidőszak évében január 31. A jelentkezési lap letölthető az iskola honlapjáról (kezmuveskepzo.hu). A jelentkezési laphoz személyi igazolvány és lakcímkártya fénymásolata szükséges.

**3. Témaválasztás, és annak elfogadása.** A jelentkezést követő legkésőbb 15. naptári napig. Itt a tanuló leírja 500 karakterben, hogy milyen témát választ. (Terv dokumentáció, koncepció, definíció). Indokolt esetben a témaváltás lehetséges, ám ehhez írásos indoklás, és az ötvös szakmai munkaközösség jóváhagyása szükséges.

 Amennyiben ezt nem teljesíti, a jelentkezését a jelentkezési határidőt követő 30. naptári napon töröljük.

**4. Szakmai portfólió készítése.** A tanuló a tanítási időszakban szakmai portfóliót készít az egy, ill. két éves munkájáról. A portfólió terjedelme minimum 26 oldal. Az előlapon fel kell tüntetni a nevét, az Intézmény nevét (Budapesti Komplex SzC Kézművesipari Szakgimnáziuma) és a tanulmányainak időszakát. A portfóliónak tartalmaznia kell rajzi stúdiumokat, és a gyakorlaton készített munkákat egyaránt (arányok: 10 o. rajzi stúdiumok, 15 o. műhelymunka). A prezentáció legyen világos, jól értelmezhető, lehetőleg kronológiai szempontok alapján felépített. A gyakorlaton készített munkákról műhelyfotó is kerülhet a portfólióba, de alapvetően homogén háttérrel készített tárgyfotókat várunk.

**5. A vizsgaremek elkészítése**. A vizsgaremeket a tanuló a tanműhelyben, kontrollált körülmények között készíti. A készítés folyamatát, fő lépéseit fotókkal dokumentálja.

 **6. Kész vizsgaremek és Szakmai portfólió leadása, jóváhagyása** (250/130 pont). A végzős tanuló a kész vizsgaremeket és a szakmai portfóliót (14.-, 15. évf.) a tanítási időszak utolsó napján adja le a szakoktatójának. Ezeket a szakoktatók a vizsgaidőszak első munkanapján adják le vizsgaszervező intézményben a szakmai munkaközösség vezetőnek. A képzőhely az év végi osztályzatot illetően javaslatot tesz a tanuló éves munkájának értékelésre. A vizsgaszervező intézmény ellenőrzi, hogy a tanulók által készített vizsgaremekek és portfóliók megfelelnek-e az alapvető minőségi elvárásoknak, és az elvárt szakmai felkészültségnek. (Teljesítési szempontrendszer elérhető a honlapon.) A vizsgaremek osztályzata súlyozásban a féléves munka 51%-a. Annak a tanulónak, akinek szakmai portfóliója és vizsgaremeke nem felel meg az alapvető szakmai minőségi elvárásoknak, év végi osztályzata elégtelen, így komplex szakmai vizsgára nem bocsájtható.

A tanulónak a portfóliót digitálisan PDF formátumban a szakoktatójának kell leadni.

A portfóliót egy példányban, A4-es nyomtatott formában is le kell adni a vizsgaidőszak kezdetétől számított legkésőbb 15. naptári napig a szakoktatónak.

**7. A vizsgaremek prezentáció**. A vizsgaremek prezentáció a kész vizsgatárgyon kívül tartalmazza a készítési folyamat leírását és dokumentációját. Leadandó digitális PDF prezentáció formájában. A vizsgaremek prezentáció leadási határideje a vizsgaidőszak kezdetétől számított legkésőbb 15. naptári nap.